สังคมข่าวหุ้น
* ดัชนีหุ้นไทยปิดตลาด 1,627.69 จุดลดลง 15.83 จุด มูลค่าซื้อขาย 36,583 ล้านบาท ผลกระทบจิตวิทยาเชิงลบ หลังตัวเลขจีดีพีไตรมาส 2/2561 ของจีนชะลอตัว จับตาวันนี้ลุ้นรีบาวด์แนวรับ 1,620-1,615 จุดแนวต้าน 1,640-1,647 จุด
16 ก.ค. 2561

เล็กเซียวหงส์
* ดัชนีหุ้นไทยปิดตลาด 1,627.69 จุดลดลง 15.83 จุด มูลค่าซื้อขาย 36,583 ล้านบาท ผลกระทบจิตวิทยาเชิงลบ หลังตัวเลขจีดีพีไตรมาส 2/2561 ของจีนชะลอตัว จับตาวันนี้ลุ้นรีบาวด์แนวรับ 1,620-1,615 จุดแนวต้าน 1,640-1,647 จุด
* KTC ดิ่งนรกรูดติดฟลอร์ 23.10 บาท มีคนแอบเม้าท์ว่างานนี้ “หมอ ว.” สาดออกมาช่วงท้ายตลาด หวังฟันกำไร 2 เด้ง “ขายทำกำไรปุ๊บไปช้อนเก็บของถูกปั๊บ” อะไรทำนองนั้น..โอ๊ย ๆ ๆ เล่นแบบนี้บรรดา “ขาเล็ก ขาลีบ” เจ็บกันระนาวละซิครับ.!? แต่งบไตรมาส 2/2561 ออกมาถือว่าดีเลยทีเดียว “กำไรเพิ่ม-เอ็นพีแอลลด” ถือเป็นสูตรสำเร็จที่น่าสนใจเลยทีเดียว
* DTAC ท่าทางราคาวิ่งพล่าน..แม้งบไตรมาส 2/2561 กำไรเหลือแค่ 178 ล้านบาท กำไรต่อหุ้น 0.63 บาท  แต่บอร์ดใจป้ำจ่ายเงินปันผลระหว่างกาล 1.01 บาท (ขึ้น XD 31 ก.ค. 2561) โอ้ว..จ่ายปันผลจัดหนักแบบนี้..เผื่อ ๆ เอาเงินไว้ประมูลคลื่น 900 MHz และคลื่น 1800 MHz ด้วยนะ..!
* TOP แม้ลงทุนโครงการ Clean Fuel Project (CFP) กว่า 16,000 ล้านบาท แต่ไม่กระทบอันดับเครติด AA-(tha) งานนี้ฟิทช์เรทติ้ง เชื่อว่าหลัง CFP เริ่มดำเนินการจะเพิ่มกำลังอัตราการกลั่นเป็น 400,000 บาร์เรลต่อวัน จากเดิม 275,000 บาร์เรลต่อวันและผลิตผลิตภัณฑ์มีมูลค่าสูงขึ้นด้วย
* TISCO หาทางกลับบ้านไม่เจอ ราคาหุ้น “เข้ารกเข้าพง” กันไปใหญ่แล้ว..เหตุผู้บริหารกลัวดอกพิกุลจะร่วง..ไม่หือไม่อือกับตัวเลข NPL เพิ่มจาก 2.32% เป็น 2.96% หรือเพิ่มขึ้น 0.37% แจ้งแต่เพียงว่าลูกหนี้ธุรกิจขนาดกลางรายหนึ่งมีปัญหา..!! ทว่าลูกหนี้เป็นใครตอบไม่ได้ไม่เป็นไร แต่จะแก้ไขหนี้ก้อนนี้อย่างไร..อันนี้สิ “ต้องตอบ” เพราะเมื่อแก้ไม่ได้งบไตรมาส 3/2561 มีโอกาสโดนอีกดอกแน่นอน…เรื่องนี้จะกลายเป็นตัวกดดันหุ้น TISCO ไปอีกนานแน่นอน
* LHFG หุ้นแบงก์เล็ก นอกสายตานักวิเคราะห์ ประกาศงบไตรมาส 2/2561 สวยเกินคาดจริง ๆ กำไรสุทธิ 806.36 ล้านบาท เพิ่มขึ้นจากช่วงเดียวกันปีก่อน ที่กำไรสุทธิ 616.50 ล้านบาท เข้าไปดูในงบลึกพบว่า LHFG มีรายได้ที่ไม่ใช่ดอกเบี้ยเพิ่มขึ้นกว่า 42% ชักเริ่มน่าสนใจว่ารายได้ส่วนนี้เริ่มมีบทบาทมากขึ้นใน LHFG นั่นกำลังบ่งบอกว่า LHFG กำลังฉีกตัวออกมาจาการพึ่งดอกเบี้ย (ที่เป็นจุดเสียเปรียบคู่แข่ง) อย่างชัดเจน..!!??
* ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.40-11.00 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง ส่วน “หุ้นดาวเด่น” ที่จากวิษณุ โชลิตกุล ของแฟนยังอยู่เช่นเดิม..! และยังรับชมสด ๆ ผ่านทาง www.facebook.com/ข่าวหุ้นธุรกิจ หรือ www.kaohoon.com และ FM 102 MHz
* พร้อมอัพเดทตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสด ๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น